Billie Eilish

**Billie Eilish Pirate Baird O’Connellová** (neprechýlene Billie Eilish Pirate Baird O’Connell; * 18. december 2001, Los Angeles, Kalifornia, USA) je americká speváčka a skladateľka. Prvýkrát sa do pozornosti médií dostala v roku 2015 po uverejnení piesne „Ocean Eyes“ na SoundCloud, ktorá bola následne vydaná hudobným vydavateľstvom Darkroom (Interscope Records). Pieseň napísal a produkoval jej brat Finneas, s ktorým spolupracuje na hudbe a koncertoch. Debutové EP s názvom *Don't Smile at Me* (2017) sa dostalo do top 15 v USA, Spojenom kráľovstve, Kanade a Austrálii.

Debutový štúdiový album *[[When We All Fall Asleep, Where Do We Go?]]* (2019) obsadil vrchol rebríčka ''Billboard'' 200 a stal sa albumom s najlepšími výsledkami roku 2010 v USA. Tiež dosiahol prvú priečku v Spojenom kráľovstve. Album obsahuje šesť singlov ''Billboard'' Hot 100 top 40: „When the Party's Over“, „Bury a Friend“, „Wish You Were Gay“, „Xanny“, a „Bad Guy“, vďaka ktorému sa stala prvou osobou narodenou v 21. storočí, ktorá má na konte singel číslo 5. V roku 2020 vydala soundtrack s názvom „No Time to Die“ k rovnomennému filmu Jamesa Bonda. Pieseň sa stala jej prvou, ktorá sa umiestnila v Spojenom kráľovstve na prvej priečke.

Medzi jej ocenenia patrí 9 cien Grammy, 2 American Music Awards, 2 Guinnessove svetové rekordy či 6 MTV Video Music Awards. Je najmladšou osobou a stala sa prvou ženou, ktorá vyhrala v štyroch hlavných kategóriách cenu Grammy v tom istom ročníku: Najlepší nováčik, Nahrávka roka, Pieseň roka a Album roka. V roku 2019 ju magazín *TIME* pridal na inauguračný zoznam Time 100 NEXT. Okrem toho je Eilish podľa RIAA v poradí 69. umelcom éry digitálnych singlov, ktorý predáva 37,5 milióna singlov iba v USA.

## Raný život
Billie sa narodila v Los Angeles v Kalifornii ako dcéra učiteľky, herečky a scenáristky Maggie Baird a herca Patricka O’Connella, ktorí sú obaja amatérski hudobníci.  Má írsky a škótsky pôvod. Jej stredné meno, Eilish, malo byť pôvodne krstné, kým Pirate (požiadal oň Finneas, o štyri roky starší brat) malo byť jej stredné meno. Bola počatá cez umelé oplodnenie. Vyrastala v Highland Parku v Los Angeles. Bola vzdelávaná doma. Jej mama ju a staršieho brata Finneasa O’Connella učila základy skladania piesní. Eilish a Finneas spolupracovali na hudbe. Finneas písal a produkoval svoje vlastné piesne, a tiež vystupoval so svojou kapelou. Eilish povedala, že jej brat a matka ju inšpirovali, aby začala s hudbou. Ich rodičia súrodencov podporovali vo vyjadrovaní samých seba a objavovaní toho, čo chcú, vrátane hodín umenia a herectva. Billie napísala svoju prvú „skutočnú“ pieseň, keď mala 11 rokov na hodine písania skladieb svojej matky. Pieseň bola o zombi apokalypse, inšpirovaná televíznym seriálom *[[Walking Dead (seriál)|The Walking Dead]]*, z ktorého prevzala repliky a názvy epizód. Išla na zopár hereckých kastingov, ktoré sa jej ale nepáčili. Užila si však nahrávanie dialógov v pozadí davových scén a pracovala na filmoch *Denník odvážneho bojka (Diary of a Wimpy Kid)*, *[[Ramona and Beezus]]* a sérii *[[X-Men]]*. Vystupovala v talentových šou a keď mala 8 rokov, pridala sa do losangeleského detského zboru.

## Kariéra

### 2015 – 2017: ''Don't Smile at Me''
alt=|náhľad|233x233bod|Eilish v auguste 2017
Billie v októbri 2016 nahrala pieseň „Ocean Eyes“, ktorú napísal a produkoval jej brat Finneas pôvodne pre svoju kapelu po tom, čo ich dvoch jej učiteľ tanca požiadal o nahratie piesne. Pieseň pridali na SoundCloud, čo tiež už predtým urobili s ďalšími inými piesňami, ktoré zložili. Nahrávka spolu s Billie dostala pochvalu a propagovali ich rôzne médiá a obchodníci vrátane rozhlasových staníc a hudobných supervízorov, ako Beats 1, KCRW, BBC One, Zane Lowe, Jason Kramer, Annie Mac či Chris Douridas.  Finneasov manažér ho oslovil, aby diskutovali a Billieinom potenciáli. V dohode, ktorú zaranžoval Finneas, spoločnosť Apple Music podpísala Eilish do A&R Platoon, ktorá pomáha umelcom predtým, ako podpíšu zmluvu s veľkými hudobnými vydavateľstvami. Billie potom získala pusblicistu, ktorý ju spojil s odevnou spoločnosťou Chanel, a neskôr štylistu, aby jej pomohol s jej vlastným imidžom.

Videoklip k piesni „Ocean Eyes“ vyšiel v marci 2016. V auguste 2016 podpísala zmluvu s hudobným vydavateľstvom a spoločnosťou The Darkroom, ktorá patrí pod Interscope Records. Justin Lubliner, ktorý podpísal Eilish do The Darkroom, jej pomohol rozvíjať sa ako umelkyňa, pričom sa inšpirovala modelom hip hopových umelcov, ako je Travis Scott a Chance the Rapper. Nespoliehala sa na jeden veľký singel a zameriavala sa na vytvorenie „osobnosti a odlišnej estetiky“. V novembri 2016 vyšlo video v ktorom Billie vystupuje s tancom k „Ocean Eyes“ a pieseň bola re-vydaná celosvetovo prostredníctvom Darkroom a Interscope. V tom istom roku vydala ďalší singel „Six Feet Under“, ktorý mal premiéru v šou rádia Apple Music's Beats 1. V septembri 2018 asociácia RIAA certifikovala pieseň „Ocean Eyes“ platinovou platňou a v máji 2019 sa umiestnila na 84. priečke rebríčka ''Billboard'' Hot 100.

14. januára 2017 vyšlo EP so štyrmi remixmi piesne „Ocean Eyes“. Po úspechu týchto remixov vydala 24. februára singel „Bellyache“. Video vyšlo v marci 2017. V tom mesiaci vydala pieseň „Bored“, ako časť soundtracku seriálu platformy Netflix, *[[13 Reasons Why]]*. Eilish vystúpila na hudobnom festivale South by Southwest. V júni 2017 vydala singel „Watch“, po ktorom nasledoval „Copycat“. V tom období oznámila, že vydá svoje debutové EP, *[[Don't Smile at Me]]*. V júli bol každý piatok pridaný do tohto EP ďalší singel, a to: „Idontwannabeyouanymore“ a „My Boy“. Obe piesne RIAA certifikovala zlatou platňou. *Don't Smile at Me* vyšlo v auguste 2017. Toto EP transformovalo Eilish z „pastelovej popovej hviezdy na temnú popovú hviezdu.“

Speváčkin tím pracoval so Spotify, ktoré ju propagovalo na svojom populárnom playliste, „Today's Top Hits“. *[[The Baffler]]* povedal, že jej hudba zapadá do žánru „streambait“ pozostávajúceho prevažne zo „stredného tempa, melancholického popu“ ovplyvneného Lanou del Rey, ktorej „spevácky štýl, bezútešnosť a produkcia ovplyvnená hip-hopom“ formovala jej estetiku. Eilishin komerčný úspech expandoval vďaka propagácii Spotify. V septembri 2017 Apple Music menoval Billie za ich „Up Next artist“; následne vyšiel krátky dokumentárny film, živé EP (*[[Up Next Session: Billie Eilish]]*) a interview so Zaneom Lowe v rádiu Apple Music's Beats 1. V decembri 2017 vydala pieseň s americkým reperom Vince Staples s názvom „&Burn“.[alt=|náhľad|224x224bod|Eilish na [Pukkelpop 2019]]

### 2018 – 2020: ''When We All Fall Asleep, Where Do We Go?''

Vo februári 2018 Eilish odštartovala svoje turné *Where's My Mind* Tour, ktoré bolo ukončené v apríli 2018. Na Record Store Day 2018 vydala 7" vinyl spolu s akustickou verziou jej piesne „Party Favor“ a akustického coveru „Hotline Bling“ od Drakea. Eilish spolupracovala s americkým spevákom Khalidom na singli „Lovely“, ktorý vyšiel v apríli 2018 a bol pridaný k soundtracku druhej série seriálu *13 Reasons Why*. „Lovely“ bol v Spojených štátoch certifikovaný platinovou platňou.  Tiež vydala single „Bitches Broken Hearts“ a „You Should See Me in a Crown“,  ktorý sa nachádza v soundtracku k videohre *[[FIFA 19]]*. V júli 2018 vystúpila na Mo Pop Festival. V októbri vydala singel „When the Party's Over“ a podpísala modelingovú zmluvu s Next Models. V novembri bola zaradená do zoznamu Forbes 30 Under 30 a vydala singel „Come Out and Play“, napísaný pre sviatočnú reklamu spoločnosti Apple.

Začiatkom januára 2019 album *Don't Smile at Me* dosiahol miliardu streamov na Spotify, čím sa stala najmladším umelcom s takýmto rekordom. V tom istom mesiaci vydala pieseň „Bury a Friend“ ako tretí singel z jej nastávajúceho albumu *[[When We All Fall Asleep, Where Do We Go?]].* Singel „When I Was Older“ bol inšpirovaný filmom z roku 2018, ''Roma'' a objavil sa na kompilačnom albume *Music Inspired by the Film Roma*. „Bury a Friend“ dosiahol 14. priečku rebríčka *Billboard* Hot 100. Eilish vo februári spolupracovala s Youtube na dokumentárnej minisérii „A Snippet Into Billie's Mind“. 4. marca 2019 vyšiel jej štvrtý singel z albumu s názvom „Wish You Were Gay“. V Spojených štátoch  debutoval na mieste 31 a RIAA ho certifikovala platinovou platňou.

Štúdiový album *When We All Fall Asleep, Where Do We Go?* bol vydaný 23. marca 2019. Spoločnosť Spotify spustila „viacúrovňovú kampaň popri albume“. Vytvorila tak multimediálny zoznam skladieb a „nové funkcie“. Umožňujú vertikálny videoobsah, vlastné prínosy a redakčné príbehy s cieľom vytvoriť zmysluplnejší a pútavejší kontext pre fanúšikov. V Los Angeles spoločnosť Spotify vytvorila „vylepšený vyskakovací albumový zážitok“, ktorý zahŕňal rôzne ilustrácie a „multisenzorický“ zážitok z každej skladby pre fanúšikov. Album debutoval na prvom mieste rebríčkov Billboard 200 a UK Albums Chart, čím sa Billie stala prvým umelcom narodeným v 2000s rokoch, ktorá má album číslo jeden v Spojených štátoch a najmladšou ženou, ktorá má album číslo jeden v Spojenom kráľovstve. Billie prelomila rekord za najviac neprerušene umiestnených piesní v Hot 100 od ženskej umelkyne; a to s počtom 14. Každá pieseň z albumu okrem „Goodbye“ sa umiestnila v rebríčku Hot 100. Piaty singel z albumu s názvom „Bad Guy“ bol vydaný v spojení s albumom. V júli 2019 vyšiel remix tejto piesne v spolupráci s Justinom Bieberom. V auguste „Bad Guy“ dosiahol číslo jeden v USA, čím prerušila 19-týždňový rekord repera Lil Nas X, konkrétne jeho piesne „Old Town Road“. Billie sa stala prvým umelcom narodeným v 2000s rokoch a najmladším umelcom po speváčke Lorde (s piesňou „Royals“), ktorá má singel číslo jeden.
náhľad|Eilish počas vystúpenia v Red Rocks Amphitheatre v júni 2019
Eilish zahájila v apríli 2019 svoje turné s názvom When We All Fall Asleep Tour na festivale Coachella. Posledný koncert turné odohrala 17. novembra 2019 v Mexiku. V auguste 2019 spolupracovala s  Apple Music na projekte Music Lab: Remix Billie Eilish, počas ktorého svojich fanúšikov učila, ako si tvoriť vlastné remixy na zariadeniach Apple pomocou aplikácie Garageband. 27. septembra 2019 na svojom Instagrame oznámila, že sa vydá na ďalšie turné s názvom Where Do We Go? World Tour. Celosvetové turné bolo naplánované so začiatkom v Miami (9. marec 2020) a končiť malo v Londýne 27. júla 2020.vľavo|náhľad|262x262bod|Eilish na ALTer EGO v januári 20207. novembra 2019 oznámil Jack White z vydavateľstva Third Man Records, že vydá akustický album so speváčkinými živými nahrávkami z vydavateľstva Blue Room nahrané na exkluzívne vinylové platne a následne predávané v maloobchodných predajniach Third Man v Nashville a Detroite. 13. novembra 2019 vydala singel s názvom „Everything I Wanted“. 20. novembra bola nominovaná na 6 Grammy Awards vrátané kategórie Nahrávka roka a Pieseň roka za skladbu „Bad Guy“, rovnako ako aj Album roka a Najlepšieho nováčika. Vo svojich 17. rokoch sa stala najmladším umelcom, ktorý bol nominovaný vo všetkých štyroch hlavných kategóriách. V tom istom mesiaci bola korunovaná za ''Billboard'' Woman of the Year roku 2019. 14. januára 2020 bolo oznámené, že bude spievať titulnú pieseň k 25. filmu Jamesa Bonda, *[[No Time to Die]].* Rovnomennú pieseň napísala a produkovala so svojím bratom. Billie sa stala najmladším umelcom, ktorý zložil titulnú pieseň k Bondovke. Pieseň bola 13. februára 2020 vydaná ako singel. Krátko po tom, sa pieseň stala druhou titulnou piesňou Bondovky, ktorá obsadila vrchol britských hitparád. Stala sa tiež prvým singlom Billie Eilish, ktorý vyvrcholil na prvom mieste v Spojenom kráľovstve. Na 62. ročníku udeľovania cien Grammy sa stala najmladšou osobou a prvou ženou, ktorá vyhrala naraz vo všetkých 4 hlavných kategóriách – Najlepší nováčik, Nahrávka roka, Pieseň roka a Album roka.
V marci 2020 sa zúčastnila na iHeart Media’s Living Room Concert for America – benefičnom koncerte za zvýšenie informovanosti a finančných prostriedkov počas pandémie koronavírusu. 10. apríla 2020 bola skladba „Ilomilo“ zaslaná talianskym contemporary hit radio staniciam spoločnosťou Universal Music Group ako siedmy a posledný singel z albumu *When We All Fall Asleep, Where Do We Go?*. 30. júla 2020 vydala Eilish pieseň s názvom „My Future“ spolu s animovaným videom. V roku 2020 sa stala najmladšou osobou na zozname *Forbes* Celebrity 100 so zárobkom 53 miliónov dolárov.

V októbri 2020 ohlásila online koncert s názvom *Where Do We Go? The Livestream*, ktorý sa vysielal z Los Angeles 24. októbra, pričom výťažok z predaja merchandisingu bol použitý na podporu členov, ktorí zaobstarali koncert a boli postihnutí pandémiou COVID-19. Eilish sa 24. októbra 2020 stala držiteľkou troch hudobných cien ''Billboard'' Music Awards – najlepšiu ženskú umelkyňu, najlepší album *Billboard* 200 (*When We All Fall Asleep, Where Do We Go?*) a najlepšiu novú umelkyňu. Nominovaná bola v 12 kategóriách. V tom istom mesiaci tiež ohlásila nový singel s názvom „Therefore I Am“, ktorý vyšiel spolu s videoklipom 12. novembra 2020.

18. októbra 2020 poskytla rozhovor pre *[[Vanity Fair]]* a tvrdila, že pracuje na „šestnástich nových skladbách a miluje ich všetky“, čím odhalila akýsi pripravovaný hudobný projekt, ktorý bude pravdepodobne vyjde v roku 2021 mohol by byť jej druhým štúdiovým albumom. Eilish vystúpila so skladbami „Therefore I Am“ a „My Future“ na koncerte Jingle Ball v decembri 2020.

### 2021 – súčasnosť: ''Happier Than Ever''

12. januára 2021 vystúpila v živom digitálnom predstavení pre Consumer Electronics Show. Vystúpenie v CES bolo k dispozícii pre širokú verejnosť, ale sekcia pred predstavením s rozhovorom Ryana Seacresta s Billie a Duou Lipou, bol exkluzívny pre členov iHeartMedia.

„Lo Vas a Olvidar“, singel, na ktorom spolupracovala so speváčkou Rosalíou, je pieseň zo soundtracku k seriálu *[[Euphoria (TV seriál)|Euphoria]]* (HBO). Singel vyšiel 21. januára 2021, takmer dva roky po prvotnom vydaní piesne. Je to prvá spolupráca Billie s nejakou speváčkou. 26. februára 2021 bol na Apple TV+ a vo vybraných kinách uvedený dokumentárny film R. J. Cutlera – *[[Billie Eilish: The World's a Little Blurry]]*. Film bol ocenený kritikmi i fanúšikmi za hĺbkový pohľad na speváčkin osobný život počas jej vzostupu k sláve. Na 63. ročníku udeľovania cien Grammy si Eilish odniesla dve ceny – cenu Grammy za najlepšiu pôvodnú pieseň pre film, televíziu alebo iné vizuálne médiá za bondovku s názvom „No Time to Die“ a cenu Grammy za nahrávku roka za singel „Everything I Wanted“. Vo svojej ďakovnej reči povedala, že Megan Thee Stallion „si zaslúžila vyhrať“, no napriek tomu poďakovala svojim fanúšikom a bratovi Finneasovi za jej ocenenie.

27. apríla 2021 Eilish prostredníctvom svojho Instagramu oznámila, že 30. júla vydá svoj druhý štúdiový album *[[Happier Than Ever]]*. V tomto príspevku bol zverejnený aj dizajn albumu a zoznam skladieb pozostávajúci zo 16 piesní. Album vyjde v rôznych formátoch vrátane zberateľských vinylových a kazetových vydaní: hnedý, bledomodrý, bledožltý, zlatožltý a sivý vinyl, ružová a hnedá kazeta. 29. apríla 2021 vydala tretí singel z pripravovaného albumu s názvom „Your Power“. Vydanie sprevádzal videoklip, ktorý si natočila sama. 2. júna vyšla pieseň „Lost Cause“ ako štvrtý singel a 9. júla „NDA” ako piaty*.*

## Umenie

### Hudobný štýl, skladanie piesní a videoklipy
Avery Stone z *[[Noisey]]* opísala vokály Billie Eilish ako „éterické“ a Maura Johnston z *[[Rolling Stone]]* ich charakterizovala ako „šeptavé“. Doreen St. Félix z *[[The New Yorker]]* sa vyjadrila, že má „zastretý tichý hlas, ktorý vie pozmeniť na prenikavý“. Hudobný kritik Robert Christgau napísal, že zatiaľ čo Eilish je hudobne a komerčne zameraná na pop, jej značka „nám pripomína, akým beztvarým sa popový žáner stal“. Opisuje jej soprán ako „príliš maličký na vokálnu kalisteniku“ a uviedol, že hravá verzia tínedžerskej temnoty či „elektro-inšpirovaného debutového albumu“ zaujala rozmanité publikum. Jej hudba zahŕňa rôzne žánre ako indie pop, pop, alternatívny pop, dark pop, EDM, elektropop, emo pop, goth-pop and trap.

Eilish a jej brat Finneas spolupracujú na skladaní piesní. Eilish nazvala Finneasa svojím hudobným partnerom. Píše s ňou piesne, produkuje ich a taktiež s ňou vystupuje na koncertoch. Vytvárajú piesne, v ktorých sú fiktívnymi postavami, čiže píšu z ich perspektívy. Speváčka tiež priznala, že množstvo piesní tiež vychádza z bratových skúseností. Snažia sa písať „zaujímavé a dialógové“ texty: „Snažíme sa povedať veci, ktoré nemusia byť také hlboké [...], ale povieme niečo hlbšie určitým spôsobom, ktorý dáva zmysel, napriek tomu, že sme o tom tak zo začiatku ani neuvažovali.“ Finneas uviedol, že keď píše piesne pre svoju sestru, jeho cieľom je „napísať piesne, o ktorých si myslí, že sa jej budú hodiť k spevu, budú ju baviť, bude sa do nich vedieť vcítiť a urobiť z nich vlastné“. Keď píše s Billie, snaží sa „pomôcť jej vyrozprávať akýkoľvek príbeh, ktorý sa snaží povedať, načúvať jej nápadom“, a použiť jazyk, ktorý vyhovuje jej rozprávaniu príbehu.

Od svojich 14. rokov chcela režírovať svoje videoklipy, ale nedostala príležitosť kvôli nedostatku skúseností. V roku 2019 režírovala videoklip k piesni s názvom „Xanny“.

### Vplyvy
Eilish priznala, že keď narazila na YouTube na pieseň „Runaway“ od speváčky Aurory, vtedy sa rozhodla usilovať o hudobnú kariéru. Hip hopová hudba je jej najobľúbenejší žáner a tiež najväčšou inšpiráciou. Za interpretov, ktorí ju inšpirovali najviac považuje reperov Tylera, the Creatora, Childish Gambino a speváčku Avril Lavigne. Ďalej sú to tiež umelci: Earl Sweatshirt, Amy Winehouse, Spice Girls a Lana Del Rey. Médiá ju porovnávajú so speváčkami ako Lavigne, Lorde a Del Rey, no s Del Rey nechce byť porovnávaná, pretože: „Táto žena [Del Rey] si urobila svoju značku pre celú kariéru tak dokonale, že takéto veci by nemala počuť.“ Tiež označila Rihannu ako inšpiráciu pre svoj výber štýlov, keď počas jedného rozhovoru nazvala svoju módu ako „obranný mechanizmus“. Eilish priznala, že album Ariany Grande, *[[Thank U, Next]]* (2019) ju inšpiroval, aby pokračovala v tvorení hudby.

## Verejný imidž
alt=|náhľad|338x338bod|Eilish počas vystúpenia v novembri 2019
Veľká časť mediálnej pozornosti sa točí okolo jej štýlu, ktorý sa skladá predovšetkým z voľného a zle sediaceho oblečenia. V roku 2017 Eilish uviedla, že sa rada oblieka mimo svojej zóny pohodlia, aby sa cítila, že púta pozornosť všetkých okolo nej. Snaží sa byť „skutočne odlišná od množstva ľudí“ a oblieka sa rozdielne oproti tomu, čo nosia ostatní. S cieľom „vyzerať nezabudnuteľne“ povedala, že „dokázala ľuďom, že je dôležitejšia, ako si myslia“ a rada je „zastrašujúca, takže si ju ľudia vypočujú“. V roku 2019 uviedla: „Postupom času z toho niečo vzniklo – Billie Eilish, strašidelná, divná, desivá dievčina. – A to sa mi nepáči. Nie je to uspokojivé. Nechcem zostať len na jednom mieste.“  V tom roku sa Eilish objavila v reklame Calvina Kleina, v ktorej spomenula, že sa oblieka do širokých odevov, aby zabránila ľuďom odsudzovať jej postavu. Podľa spisovateľa Kennetha Womacka v roku 2019 bola vďaka svojmu debutovému albumu „nepriamo korunovaná za kráľovnú elektropopu a viacerými spôsobmi bola vyzvaná k tomu, aby bola zrelá a vzorom pre budúcu dospievajúcu generáciu, ale v skutočnosti nie je ničím takým.“

### Produkty a propagácia
V apríli 2019 Eilish vydala oblečenie v spolupráci s Takashim Murakamim inšpirované videoklipom „You Should See Me in a Crown“, ktorý Mukarami tiež režíroval a animoval. Takisto je aj autorom vinylovej figúrky. Eilish tiež spolupracovala s Adobe Creative Cloud na sérii reklám, ako aj na umeleckej súťaži na sociálnych médiách, kde používatelia zasielali umelecké diela s hashtagom „#BILLIExADOBE“.

Eilish sa v máji 2019 objavila v kampani Calvina Kleina „I Speak My Truth In #MyCalvins“, rovnako ako v kampani „Seize the Awkward“ od Ad Council – sérii hlásení o povedomí v spojitosti s duševným zdravím. V júli 2019 viedla reklamnú kampaň MCM Worldwide a spolupracovala s módnou značkou z Los Angeles, Freak City. V tom istom mesiaci vystúpila na večeri, ktorú usporiadala značka Chanel na Shelter Island, na oslavu ich jachtárskeho klubu.

V auguste 2019 spolupracovala s Apple, aby zákazníci Apple Store mohli experimentovať s jej piesňou „You Should See Me in a Crown“ v Music Lab. Speváčkina spolupráca s módnou spoločnosťou Siberia Hills bola označená za kontroverznú po tom, čo sa zistilo, že pre Eilishinu kolekciu použila spoločnosť fan art plagiát postavičky Nozomi Tojo z *[[Love Live!]]* – jej autorom je Makoto Kurokawa. Spoločnosť neskôr objasnila, že Billie nemá žiadnu vedomosť o tom, že by to bol plagiát.

## Osobný život
Žije s rodičmi v Highland Park, severovýchodnej časti Los Angeles.

Priznala, že má Tourettov syndróm, synestéziu a prešla si depresiou. Vyrastala ako vegetariánka a obhajuje na sociálnych sieťach vegánstvo.

## Diskografia

##### Štúdiové albumy

* *[[When We All Fall Asleep, Where Do We Go?]]* (2019)
* *[[Happier Than Ever]]* (2021)
* *[[Hit Me Hard and Soft]]* (2024)

##### Živé albumy

* *Live at Third Man Records* (2019)

##### Extended plays (EP)

* *Don't Smile at Me* (2017)

* *Guitar Songs* (2022)
**Živé EP**
**Up Next Session: Billie Eilish* (2017)

* *Billie Eilish Live at the Steve Jobs Theater* (2019)
* *Prime Day Show x Billie Eilish* (2021)

## Turné

* Don't Smile at Me Tour (2017)
* Where's My Mind Tour (2018)
* 1 by 1 Tour (2018 – 2019)
* When We All Fall Asleep World Tour (2019)
* Where Do We Go? World Tour (2020)
* Happier Than Ever, The World Tour (2022)
* Hit Me Hard And Soft, World Tour (2024-2025)

###### Ako predskokan

* Florence and the Machine – High as Hope Tour (2018 – 2019)

## Referencie

## Iné projekty

## Zdroj

Kategória:Speváčky USA
Kategória:Popoví speváci USA
Kategória:Držitelia ceny Grammy
Kategória:Držitelia Oscara za najlepšiu hudbu
Kategória:Osobnosti USA írskeho pôvodu
Kategória:Osobnosti USA škótskeho pôvodu
Kategória:Osobnosti z Los Angeles
Kategória:Interpreti hlavných skladieb k Jamesovi Bondovi